
ZAPISNIK 
14. REDNE SEJE OBČINSKEGA SVETA OBČINE IG 
z dne, 17. 4. 2024, ob 17. uri v dvorani Centra Ig

Prisotni svetniki: Jože Ciber, Jožica Drobnič, Zdravko Grmek, Zuhra Jovanovič, Simon Krajzel, Mojca Marija Kučič, Rado Lovšin, Anton Modic, mag. Aleš Tolar, Jože Virant, Mira Žagar, Marija Župec. 

Ostali prisotni: Zlatko Usenik, Petra Mihelič Jakič, Janez Miklič, Natalija Skok, Bojana Birsa, Tanja Lenaršič, Anita Nikolić, Borut Šoba, Mihael Prelc, Vid Kumpe, Stane Kumše, Primož Pintarič, Lilijana Mavec, Milena Hvalič Arhar, Andreja Platnar, Andrej Zgonc, Tea Vidic, Miro Valjavec, Andrej Pikovnik, Vesna Demšar, Klemen Gustič.

Dnevni red:
1. Obravnava in potrditev dnevnega reda
2. Obravnava in potrditev zapisnika 13. seje z dne 6. 3. 2024 
3. Realizacija sklepov 13. seje z dne 6. 3. 2024 
4. Predstavitev izdelave občinske celostne prometne strategije  
5. Obravnava in potrditev predloga Odloka o občinskem podrobnem prostorskem načrtu za del območja TO-4/SS Tomišelj (drugo branje)  
6. Seznanitev s Poročilom o delu SPVCP Občine Ig v letu 2023 in Planom dela za leto 2024
7. Seznanitev s  Poročilom Skupne občinske uprave 5G za leto 2023 
8. Obravnava in potrditev predloga Zaključnega računa Občine Ig za leto 2023 
9. Pobude in vprašanja
 

Ad 1
Dnevni red

Župan predlaga v potrditev dnevni red. 

Občinski svet Občine Ig je potrdil dnevni red. 
[bookmark: _Hlk129940331][bookmark: _Hlk99552711][bookmark: _Hlk106200731]Glasovanje: 12 ZA, 0 PROTI, 0 VZDRŽAN

Ad 2
Zapisnik 13. redne seje 

[bookmark: _Hlk101267603]Župan predlaga v potrditev zapisnik 13. redne seje Občinskega sveta z dne, 6. 3. 2024.

Občinski svet Občine Ig je potrdil zapisnik 12. redne seje Občinskega sveta Občine Ig. 
Glasovanje: 12 ZA, 0 PROTI, 0 VZDRŽAN

Ad 3
Realizacija sklepov 13. redne seje z dne, 6. 3. 2024

Janez Miklič, direktor občinske uprave predstavi realizacijo sklepov 13. redne seje Občinskega sveta Občine Ig, in sicer so bili realizirani naslednji sklepi: 

1. Predlog Odloka o občinskem podrobnem prostorskem načrtu za del območja TO-4/SS Tomišelj je bil potrjen samo v prvem branju zaradi nerešenih tehničnih rešitev odvodnjavanja meteorne vode.
      
2. Na podlagi sprejetega DIIP-a fekalna kanalizacija in čistilna naprava Zapotok je v izdelavi projektna dokumentacija za pridobitev gradbenega dovoljenja.

3. Letni program športa in Letni program kulture Občine Ig za leto 2024 sta objavljena na spletni strani občine.  
   
4. Sklep o ukinitvi statusa javnega dobra 1/2024 je bil dne, 15. 3. 2024 objavljen v Uradnem listu RS št.: 22/2024.

5. Poročilo o delu Nazornega odbora Občine Ig za leto 2023 je objavljeno na spletni strani občine.

Ad 4
Predstavitev izdelave občinske celostne prometne strategije  

Klemen Gustič predstavnik RRA LUR predstavi izdelavo občinske celostne prometne strategije (OCPS).
Namen OCPS je sprememba potovalnih navad v občinah in izboljšanje pogojev za hojo, kolesarjenje, javni prevoz ter alternativnih oblik mobilnosti zaradi zmanjšanja obsega osebnega motornega prometa. Izdelava OCPS bo potekala približno 1 leto. Strategijo bo občina pripravila v sodelovanju z Regionalno razvojno agencijo Ljubljanske urbane regije (RRA LUR), Inštitutom za politike prostora (IPoP) in Ljubljanskim urbanističnim zavodom (LUZ). Izdelava poteka v več sklopih, sama vsebina pa je zakonsko opredeljena. Pri izdelavi strategije imajo pomembno vlogo tudi občanke in občani, saj bodo lahko sodelovali preko delavnic, javnih razprav in anket. Skladno z zakonodajo se strategija v fazi pripravi dvakrat kakovostno preveri na pristojnem ministrstvu, na koncu pa jo sprejme občinski svet.
Pomembno je tudi spremljanje izvajanja strategije v obdobju 7 let po njenem sprejemu ter poročanje ministrstvu.

Rada Lovšina zanima kakšne so posledice, če se željenih rezultatov ne doseže. 
Klemen Gustič pove, da je bilo s strani MOPE povedano, da se pričakuje vsaj polovična izvedba predvidenih ukrepov. Nima ustreznega odgovora kaj se zgodi, v kolikor rezultatov ne bi dosegli.  

Mira Žagar predstavi, da je v najavi Javni razpis za sofinanciranje ukrepov trajnostne mobilnosti v obdobju 2024-2028. Prijava bo možna v dveh rokih, in sicer junija 2024 in septembra 2025. Pogoj za prijavo na razpis pa je sprejeta občinska celostna prometna strategija.  Sofinancirani bodo ukrepi kot npr. ureditev površin za javni potniški promet, infrastruktura za pešce in kolesarje ipd. Glede na to, da ravno pripravljamo tudi projekt ureditve središča Iga, bi lahko ta projekt v naslednjem letu tudi prijavili za sofinanciranje.

Župan pove, da je izdelava celostne občinske prometne strategije pogoj za prijavo na ostale razpise. Pove, da je bil na 5. seji sveta RRA LUR kjer je potekal posvet o ukrepih trajnostne mobilnosti. Obstaja možnost, da bi Občini Ig začasno priznali že pripravljeno regijsko prometno strategijo s katero bi se lahko prijavili na prvi razpisani rok. Glede na razvoj infrastrukture za kolesarje se v načrt izdelave državnih kolesarskih stez planira umestitev kolesarske steze ob Ižanski cesti na relaciji Ljubljana – Ig. V nadaljevanju sledijo sestanki in dogovori o možnosti izvedbe le – tega.

Simona Krajzla zanima ali se bo ob izdelavi občinske celostne prometne strategije ovrednotilo načrtovanje ukrepov. 
Klemen Gustič pove, da bo izdelan akcijski načrt, kjer je za vsak ukrep predviden časovni rok ter finančno vrednotenje ukrepa.

[bookmark: _Hlk146613019]Ad 5
Obravnava in potrditev predloga Odloka o občinskem podrobnem prostorskem načrtu za del območja TO-4/SS Tomišelj (drugo branje)

Na 13. redni seji dne 6. 3. 2024 je potekalo prvo branje dopolnjenega osnutka Odloka o občinskem podrobnem prostorskem načrtu, kjer so bila podana vprašanja, in sicer:
· Ali pomeni, da bodo v območju lahko objekti dvo (2) etažni?
Odg: v procesu projektiranja so bile pridobljene smernice od Zavoda RS za varstvo kulturne dediščine. Le te dovoljujejo opredeljeno etažnost.
· Podano je bilo opozorilo zalednih voda, ki so prisotne ob močnih deževjih.
Odg: Projektant je pridobil odgovor s strani pripravljavca rekonstrukcije državne ceste na tem območju: »Občasno težavo predstavlja gozdna cesta GC-048594, po kateri občasno lahko priteče voda na to območje. V sklopu rekonstrukcije državne ceste se ureja tudi odvodnjavanje le-te (in pripadajočih pločnikov in BUS postajališč), zato preko regionalne ceste ne bi smelo biti dotokov površinske vode na območje vašega novega priključka.«

Sklep št. 1:
Občinski svet Občine Ig sprejme dopolnjen osnutek Odloka o občinskem podrobnem prostorskem načrtu za del območja TO-4/SS Tomišelj (drugo branje).
Glasovanje: 12 ZA, 0 PROTI, 0 VZDRŽAN

[bookmark: _Hlk158114892][bookmark: _Hlk106705470][bookmark: _Hlk101268574]Ad 6
Seznanitev s Poročilom o delu SPVCP Občine Ig v letu 2023 in Planom dela za leto 2024

Lilijana Mavec, predsednica Sveta za preventivo in vzgojo v cestnem prometu (v nadaljevanju SPVCP) seznani prisotne o delu SPVCP Občine Ig v letu 2023. 
Iz sredstev SPVCP so bili  naročeni 4. transparenti Na cesti nisi nikdar sam. Vsaka šola ima svoj transparent in ga lahko po lastni presoji razobesijo in s tem opozorijo voznike v cestnem prometu na prisotnost otrok. Sredstva so bila namenjena tudi za nakup prometnih znakov Varna šolska pot in Vozi previdno ter triopan znakov, vrata na igrišču OŠ Ig, delavnico JUMNICAR za 5. razred ter organizacijo dneva spomina na žrtve prometnih nesreč.

Mira Žagar poda zahvalo Lilijani Mavec za sodelovanje pri pripravi evropskega tedna mobilnosti v letu 2023 in jo povabi na ponovno sodelovanje tudi v tem letu. 

Lilijana Mavec, predsednica SPVCP predstavi okvirni plan dela 2024, in sicer: 

1. Sodelovanje na posvetu AVP, ki je potekal dne, 24. 1. 2024
2. Usposabljanje za ureditev portala SPVCP 
3. Usposabljanje za PEŠBUS in BICIVLAK 
4. Sodelovanje pri izvedbi preventivnih akcij 
5. Ureditev načrta VARNIH ŠOLSKIH POTI, ki jih posodobi OŠ vsako leto in vključitev v delo AVP, ki pripravlja vsesplošno ureditev za celotno državo. 
Pove, da ima šola načrt šolskih poti vendar ne v digitalni obliki. Z digitalizacijo bi omogočili staršem vpogled do varnih šolskih poti.  
6. Predavanje za starše 2. razreda in 5.razreda OŠ Ig
7. Predavanje za otroke 6. razreda OŠ Ig 
8. Varno v šolo 1. september: varovanje otrok, pešbus in bicivlak, kiss&drop (poljubi in odpelji) 
9. Teden mobilnosti (aktivno sodelovanje pri pripravi projekta in sami izvedbi)
10. Svetovni dan spomina na žrtve prometnih nesreč: četrtek 14. 11. 2024
11. Predavanja in aktivnosti za seniorje: bodi viden-bodi previden, demo naprava -tunel, pisma vnukov - povezovanje mladih in seniorjev
12. Pomoč pri izvedbi kolesarskih izpitov
13. Delavnice za 8. razred in 9. razred OŠ Ig
14. Predstava za VVO IG: za starost 4 - 5 let financirana s strani sveta za preventivo
Pove, da je prejela ponudbo za predavanje e-mobilnosti, ki bi se lahko navezovala na teden mobilnosti. 
15. Obveščanje občanov o preventivnih akcijah in akcijah, ki jih izvaja občinski SPVCP
16. Reševanje sprotnih težav v prometu s pomočjo Občine in občanov
Župan pove, da je s strani SPVCP redno opozorjen na vse neprimerno postavljene prometne znake  in na območja, kjer bi jih potrebovali. 
Pove, da ima občina v proračunu zagotovljena sredstva za nabavo štirih prikazovalnikov hitrosti, za katere je prejel pobude s strani svetov vaških skupnosti. 
Župan pove, da prejeme veliko prošenj za postavitev cestnih ogledal. Razloži, da na zasebnih cestah ogledal s strani občine ne bodo postavljali. V kolikor lastniki želijo postaviti cestna ogledala pridobijo s strani Občne soglasje za postavitev le-teh. 
Pove, da ob prejemu vloge za postavitev ogledal, si stanje željenega mesta postavitve ogledajo skupaj z inšpektorjem. Preverijo zakaj prihaja do nepreglednosti in v kolikor gre za nepreglednost zaradi živih mej, drevja, škarp, lastniki prejmejo s strani inšpektorata poziv za odstranitev. 

Ad 7
Seznanitev s  Poročilom Skupne občinske uprave 5G za leto 2023
 
Borut Šoba seznani s Poročilom Skupne občinske uprave 5G za leto 2023, in sicer pove, da so v Skupni občinski upravi zaposleni trije inšpektorji, štirje redarji, višji občinski redar, administratorka in redar pripravnik. Na razpolago imajo tri službena vozila. Delujejo na območju štirih občin. Pove, da delujejo na podlagi prijav in na podlagi zaznav. Večino inšpekcijskih in prekrškovnih postopkov so predstavljali nepriklopi na vodovod in kanalizacijo, posegi v in ob cestno telo, varovalni pas ceste, zagotavljanje preglednosti, nedovoljeno odlaganje smeti. V letu 2023 je bilo na novo uvedenih 214 inšpekcijskih postopkov in 104 prekrškovnih postopkov na območju petih občin, medtem ko je bilo leta 2022 uvedenih 154 inšpekcijskih postopkov in 86 prekrškovnih postopkov. Na območju Občine Ig je bilo uvedenih 39 inšpekcijskih postopkov in 67 prekrškovnih postopkov. Pohvali delo in sodelovanje z županom. 

Simona Krajzla zanima kaj pomeni inšpekcijski nadzor nad vodovodom. 
Borut Šoba pove, da gre za nepriklope na javni vodovodni sistem. 

Članica SVS Iška vas pove, da si želijo svoje zabojnike za papir saj na ekoloških otokih papir odlagajo vsi mimoidoči, kazni pa prejmejo prebivalci Iške vasi.  
Župan odgovori, da postavitev zabojnikov ni pristojnost inšpektorata temveč JP VOKA SNAGE. Pove, da je bilo s strani občine že podano vprašanje o prejemu lastnih zabojnikih za papir za vse občane Občine Ig. Pove, da v primeru, da je na ekoloških otokih premalo zabojnikov to uredijo z JP VOKA SNAGA, da jih dodatno pripeljejo. 
Borut Šoba razloži, da gre za nepravilno odlaganje vse kar ni odloženo v zabojnik, torej je odloženo izven zabojnika. V kolikor gre za poškodovane zabojnike ali pa v primeru, da je zabojnikov premalo poziva, da se obrnejo direktno na JP VOKA SNAGO in jih o problemu seznanijo.  
Župan opozori, da v zabojnike na ekoloških otokih podjetja ne smejo odlagati odpadkov, saj so si skladno z zakonom dolžni priskrbeti svoje zabojnike. 

Članico SVS Matena zanima delovanje v zbirnem centru v Mateni na področju izkazovanja prebivališča oseb medtem, ko pripeljejo odpadke v zbirni center, saj meni, da je veliko le-teh iz drugih občin.  
Župan pove, da so v pridobivanju novih idejnih zasnov za ureditev zbirnega centra z JP VOKA Snaga. Župan predstavi nov urnik odpiralnega časa zbirnega centra Matena, in sicer: poletni čas (od aprila do septembra) sreda od 9.00 do 12.00 ter od 15.00 do 19.00 in zimski čas (od oktobra do marca) sreda od 9.00 do 12.00 ter od 14.00 do 17.00. Zbirni center Matena je odprt tudi vsako 1. in 3. soboto v mesecu od 9.00 do 12.00. Če je ta dan praznik, je zbirni center zaprt.  

Rada Lovšina zanima kako postopati v primeru, da vidi osebo, ki nepravilno odlaga smeti in kljub opozorilu le-teh ne pospravi, ter v primeru, ko nekdo iz avta odvrže smeti. 
Borut Šoba pove, da se je v takih primerih potrebno obrniti na medobčinski inšpektorat in podati čim več podatkov o kršitelju, vključno z registrsko tablico in pričanje osebe, ki je kršitev opazila. Nato sledi preverba. Zadostno je pričanje osebe, ki gre v zapisnik in je dokumentirano v spisu. Prijavitelj ostane anonimen. 

Simon Krajzel poda predlog, da se na naslednjem Odboru za komunalo, infrastrukturo, varovanje okolja in prostora pregleda lokacije ekoloških otokov in se predlaga morebitne spremembe lokacij le-teh. 
Župan pove, da se je potrebno dogovoriti s svetom vaških skupnosti za izkaz interesov za postavitev ekoloških otokov po vaseh. 

Delovanje redarske službe predstavi Mihael Prelc, vodja redarstva, ki se zahvali županu in občinski upravi za sodelovanje v zadnjem letu. Pove, da se dobro sodelovanje odraža tudi v delu na terenu. Raven komunikacije je znatno boljša in so tudi slišani.  
Pove, da v zadnjem letu ni bilo poškodovanih redarjev in kršiteljev, kar pa žal ni samoumevno. Pove, da redarji delajo sami (in ne v paru) zato, da lahko pokrijejo vse štiri občine, v lanskem letu pet občin. V primeru kršitev najprej pristopijo z milejšimi ukrepi in v kolikor ne delujejo jih zaostrujejo. Z občani sodelujejo dobro. Pove, da je večkrat kršitelje težko identificirati, saj marsikdo uporablja ukradene tablice. So pa zaželene vse informacije v primeru opaženih kršitev. Pooblastila redarstva so zelo ozka, v kolikor ni kršitev v njihovi pristojnosti odstopijo zadevo na pristojno policijsko postajo. Pomemben je prenos informacij ter sodelovanje javnosti s službami nadzora in represivnimi organi ter medsebojno sodelovanje. 
Poroča o umiritvi prometa. Na območjih radarjev se je povprečna hitrost znižala za približno 10 %.  Število glob ekstremno upada. V začetku je bilo na dan na posamezni lokaciji do 50 prekrškov, danes je prekrškov le še okoli 10. 

Ad 8
Obravnava in potrditev predloga Zaključnega računa Občine Ig za leto 2023

Bojana Birsa predstavi predlog Zaključnega računa, in sicer prihodki proračuna v letu 2023 so bili realizirani 93,38 % ali 9.934.248,78 EUR. Največji delež predstavljajo davčni prihodki, in sicer 6.071.261 EUR ali kar 61,11 % vseh prihodkov, sledijo nedavčni prihodki v višini 2.389.782,13 EUR ali 24.06 % vseh prihodkov, transferni prihodki so znašali 1.423.909 EUR, kar pomeni 14,33 %  vseh prihodkov, kapitalski prihodki pa so bili realizirani v višini 19,696 EUR ali 0,20 % vseh prihodkov.

Odhodki proračuna so v letu 2023 znašali 10.923.232 EUR ali 75,16 % glede na načrtovane. Največji delež predstavljajo tekoči odhodki, ki so v letu 2023 znašali 3.574.546 EUR ali 32,72 % vseh odhodkov, sledijo jim investicijski odhodki, ki so znašali 3.334.958 EUR ali 30,53 % vseh odhodkov, tekoči transferi so znašali 3.268.131 EUR ali 29,92 %,  za investicijske transfere pa so namenili 745.597 EUR ali 6,83 % vseh odhodkov.

Razlika med realiziranimi prihodki in odhodki je tako na dan 31. 12. 2023 znašala 988.983,22 EUR – proračunski primanjkljaj.

Račun financiranja: 
Za pokritje vseh proračunskih odhodkov je občina s proračunom načrtovala dolgoročno zadolžitev v višini 2.600.000,00 EUR. Ker v letu 2023 nismo bili kreditno sposobni za najem kredita v prvotno načrtovani višini, se je občina zadolžila le do najvišjega možnega obsega, kar pomeni 1.622.330 EUR, in sicer 1.200.000 EUR za investicije v komunalo za obdobje 15 let, 422.330 EUR pa za gradnjo prizidka k centralnemu vrtcu Ig z odplačilno dobo 15 let, in sicer za dela v letu 2023, preostanek do odobrene višine 750.000 EUR, pa se je občina zadolžila v letošnjem letu (2024). Zadolžitev za vrtec je pri EKO skladu RS.
V letu 2023 smo odplačali za 435.155.71 EUR obstoječega dolga po 7. najetih dolgoročnih kreditih. Obresti so predmet bilance prihodkov in odhodkov – odhodki konti skupine 403.
Stanje dolga na dan 31. 12. 2023 znaša 5.084.284,52 EUR.

V letu 2023 je občina skladno s sprejetim Odlokom o koriščenju proračunske rezerve z dne, 28. 7. 2023, le to koristila v skupni višini 166.149 EUR. Gre za nastale stroške, povezane z onesnaženjem zajetja Šumnik.
Ostalih posebnosti pri izvrševanju proračuna občine za leto 2023 ni bilo. Občina je svoje obveznosti plačevala skladno z rokom zapadlosti.

Sklep št. 2: 
Občinski svet Občine Ig  je sprejel sklep, da se potrdi Odlok o zaključnem proračunu za leto 2023 in Zaključni račun za leto 2023.
Glasovanje: 12 ZA, 0 PROTI, 0 VZDRŽAN

Ad 9
Pobude in vprašanja

Župan poroča, da so pridobili gradbeno dovoljenje za pediatrično ambulanto. V pripravi je javni razpis za izbor izvajalca del in razpis za izbor koncesionarja. 
Župan pove, da so na kolegiju župana imeli predstavitev finančnega ovrednotenja Vrtca Ig. Pove, da je ravnateljica pripravila popis oddelkov in prostih mest v oddelkih ter novo število prijav za prosta mesta. Pove, da so v Vrtcu Ig glavna enota Krimček, enota Hribček, Sonček in Mavrica. Zaradi novega prizidka se je kapaciteta centralne enote Krimček povečala. V kolikor še naprej vse omenjene enote obratujejo, bi na podlagi praznih mest znašal strošek vrtca 120.000 EUR letno več, kot pa v primeru, da se enota Mavrica začasno zapre. Pove, da bi otroke iz enote Mavrica prestavili v centralni vrtec in s tem prihranili omenjeno vsoto, ki bi jo namenili obnovi vrtca Tomišelj, ki je v zelo slabem stanju. V času obnove bi otroci iz enote v Tomišlju lahko bivali v enoti Mavrica. V vrtec bodo v tem primeru sprejeti vsi otroci s stalnim prebivališčem v Občini Ig, za katere so straši pravočasno oddali vloge za vpis, razen petih otrok, kateri starši so zamudili prijavni rok. Posledično bodo v vrtec sprejeti otroci iz drugih občin, ki pa so vloge oddali pravočasno. Župan pove, da bi to temo obravnavali na Odboru za družbene dejavnosti ter jo predstavili na seji Občinskega sveta dne 15. 5. 2024. Dokončno odločitev bi sprejeli na seji Občinskega sveta dne, 29. 5. 2024.

Mira Žagar pove, da glede na postopek sprejema in organiziranje oddelkov, ter obveščanje staršev o sprejetju in lokaciji sprejetja otroka v vrtec bi bilo smotrno odločitev sprejeti čimprej.    

Župan predlaga v potrditev sklep o začasnem zaprtju enote Mavrica. 

Sklep št. 3.:
Občinski svet Občine Ig je sprejel sklep, da se začasno zapira enota Mavrica, in sicer s 1. 9. 2024. 
Glasovanje: 12 ZA, 0 PROTI, 0 VZDRŽAN

Naslednja seja je predvidena 15. 5. 2024.

Seja se je zaključila ob 18.15. 


Zapisala:									Zlatko Usenik
Petra Mihelič Jakič 							       	     župan

